മുന്നൊരുക്കങ്ങള് പൂര്ത്തിയാക്കിയതായി എം.എല്.എ ചാലക്കുടി: ചാലക്കുടിപ്പുഴയിലെ അപ്രതീക്ഷിത മലവെള്ളപ്പാച്ചല് ആവര്ത്തിക്കാതിരിക്കാന് നടപടികള് സ്വീകരിച്ചെന്ന് ടി.ജെ സനീഷ്കുമാര് എം.എല്.എ. വെള്ളക്കെട്ടും മണ്ണിടിച്ചിലുമുണ്ടായ സ്ഥലങ്ങളും സന്ദര്ശിക്കാന് എത്തിയതായിരുന്നു അദ്ദേഹം. പറമ്ബിക്കുളത്ത് നിന്നും ചെറിയ തോതിലാണ് വെള്ളം വിടുന്നത്. കൂടുതല് വെള്ളം എത്തിയാലും ഇത് ഉള്ക്കൊള്ളാന് പൊരിങ്ങല്ക്കുത്ത് ഡാമില് മുന്നൊരുക്കങ്ങള് നടത്തിയിട്ടുണ്ട്. കഴിഞ്ഞ ചൊവ്വാഴ്ച തമിഴ്നാട് ജലസേചന വകുപ്പ് അപ്രതീക്ഷിതമായാണ് ഡാം തുറന്നിട്ടതെന്നും എം.എല്.എ വ്യക്തമാക്കി. മഴ തുടരുന്നത് ആശങ്ക സൃഷ്ടിക്കുന്നു. എന്നാല് റവന്യു, പൊലീസ് അടക്കം എല്ലാ വിഭാഗങ്ങളും അതീവ ജാഗ്രതയിലാണെന്നും അദ്ദേഹം പറഞ്ഞു.